
	COMISIA PENTRU ADMINISTRAŢIE PUBLICĂ, 
AMENAJAREA TERITORIULUI ŞI ECHILIBRU ECOLOGIC



	Bucureşti,
	  9.09.2008

	Nr.
	   26/ 2780


Către
BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind declararea comunei Prundu Bârgăului, judeţul Bistriţa-Năsăud, localitate-martir, trimis comisiei pentru examinare pe fond, cu adresa nr.PLx.304 din 12 mai 2008.
PREŞEDINTE,
RELU FENECHIU

R A P O R T

asupra proiectului de Lege privind declararea comunei Prundu Bârgăului, judeţul Bistriţa-Năsăud, localitate-martir
În conformitate cu prevederile art.95 din Regulamentul Camerei Deputaţilor, Comisia pentru administraţie publică amenajarea teritoriului şi echilibru ecologic a fost sesizată, prin adresa nr. PLx.304 din 12 mai 2008, cu dezbaterea pe fond în procedură obişnuită, a proiectului de Lege privind declararea comunei Prundu Bârgăului, judeţul Bistriţa-Năsăud, localitate-martir.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1680/07.12.2007)
· avizul favorabil al Comisiei juridice, de disciplină şi imunităţi (nr.PL.x 304/17.06.2008)
· punctul de vedere favorabil al Guvernului (nr.107/14.01.2008).

Proiectul de lege are ca obiect de reglementare declararea comunei Prundu Bârgăului, judeţul Bistriţa-Năsăud – localitate martir, în semn de cinstire pentru jertfele date şi eroismul manifestat în timpul ocupaţiei fascisto-hortyste, din timpul celui de-al doilea război mondial.
Comisia propune Plenului Camerei Deputaţilor aprobarea proiectului de lege în forma prezentată de Senat. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

La lucrările comisiei au fost prezenţi 24 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 6 mai 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


      PREŞEDINTE,








  SECRETAR,


   Relu FENECHIU








Seres DENES
Şef serviciu, Sofia Chelaru
Expert, Roxana Feraru

